  Майя Бывальцева Удмуртиысь Калыкъёслэн эшъяськон юртсылы кивалтӥсе 38 аресъем Максим Фефиловез юнматӥзы. Со сярысь 13-тӥ инвожое ужъюртлэн пресс-службаез ивортэ. Максим Фефилов Калыкъёслэн эшъяськон юртазы таяз арняе ужаны кутскиз. 14-тӥ инвожое сое элькун кивалтӥсьёслэн нимынызы коллективен тодматозы Удмуртиысь Калыкъёслэн эшъяськон юртсылэн пресс-службаезБерло дыре Максим Фефилов Ижысь техникая кун университетын студентъёсын дышетсконтэм вакытазы ужанъя управленилэн кивалтӥсез вал. Удмуртиысь ӟуч лулчеберетъя огазеяськонлэн мыло-кыдо ёзчиез луэ. Трос аръёс ӵоже йӧскалык политика удысъя ӵектосъёсын выре. Кызьы ивортэ Калыкъёслэн эшъяськон юртсылэн пресс-службаез, ужъюртлэн азьвыл кивалтӥсез Татьяна Боталова 2 толэзь талэсь азьвыл ас мылкыд каремезъя ужысьтыз кошкиз.  Тегъёс: Мерлык Ижкар Удмуртия Калыкъёслэнэшъяськонюртсы йӧскалыкполитика кивалтӥсьёс  